
Sumasambulat na ang galit ng bayan 
sa rehimeng Arroyo 


IRE nagliliyab ngayon ang galit at pagkamuhi pagsisiwalat ni Rodolfo Lozada Jr. ng dagdag na im- 


ng sambayanan sa bulok, magnanakaw, sinunga- pormasyon kaugnay ng maanomalyang kaso ng NBN- 
ling at mapanupil na papet na rehimeng Arroyo. ZTE at ng iskandalong ibinunga ng mga pasistang ma- 
Parami nang parami ang hayagang nananawagan para niobra ng rehimen para patahimikin siya (tingnan ang 
sa pagpapatalsik kay Gloria Arroyo at palaki nang kaugnay na artikulo). Kinumpirma at pinalawig pa ni 
palaki ang mga demonstrasyon sa lansangan at Lozada ang ibinunyag 
iba pang anyo ng protesta. noong Oktubre 2007 

nilang patahimikin si Lozada sa pa- 
mamagitan ng panunuhol, pang- 
aakit at, panggigipit, at nang ma- 
bigo, todo-larga naman ang pani- 
nira sa kanya. Subalit walang nani- 
niwala sa kanilang mga palusot at 
pangangatwiran. Di na nila maapu- 
la ang nag-aapoy na galit ng ma- 
mamayan. 

Ibayong militarisasyon ng Na- 
tional Capital Region ang naging 
tugon ng rehimen sa tangka nitong 
supilin ang mga namumuong ki- 
lusang protesta. Mahigpit na bi- 
nantayan ang mga lugar na pinag- 
darausan ng mga protesta. Naglu- 
bid ng kwentong "guguluhin ng 
BHB" ang mga demonstrasyon. 
Nagtsekpoynt sa lahat ng pasukan 
sa pambansang kabisera. Isinang- 
kalan ang kwentong "banta sa bu- 
hay ni Arroyo" upang bigyang-mat- 
wid ang pagdaragdag ng mga sun- 
dalo sa Metro Manila. 

Bago pa ito, tiniyak ni Arroyo 
na matanggal sa kapangyarihan at 
mabawasan ng impluwensya sa lo- 
ob ng naghaharing koalisyon ang 
kampo ni Jose de Venecia. Garapa- 
lang namudmod ang mga anak ni 
Arroyo ng milyun-milyong piso sa 
masisibang kongresista upang ali- 
sin sa pagka-Speaker ng Kongreso 

Ang Ang Bayan ay inilalabas sa 


si de Venecia at ipalit si Prospero 
Nograles, isa sa pinakamatatapat 
na alipures ni Arroyo. 

Tinangka ng rehimen na muling 
buhayin ang cha-cha (pagbabago 
ng konstitusyon) sa pamamagitan 
ng petisyon ng mga bayarang lokal 
na upisyal. Ang pagtutulak ng cha- 
cha ay maniobra ni Arroyo upang 
palawigin ang kanyang termino 
lagpas sa 2010. Sa kabila ng mala- 
wak na pagtutol, determinado at 
tuluy-tuloy pa ring itinutulak ng 
rehimen ang pakanang cha-cha. Tu- 
lad sa nakaraan, nagwaldas na na- 
man ang rehimen ng milyun-milyon 
upang bilhin ang katapatan ng mga 
lokal na upisyal, mga kasapakat ni- 
to sa Kongreso at iba pang kinakai- 
langang magamit para muling ma- 
ibwelo ang pakana. 

Kumikilos ang rehimen upang 
kontrahin ang pagkilos ng mga 
simbahan at grupong relihiyoso, na 
ngayon ay mas mariing kumukun- 
dena sa korapsyon ni Arroyo. Nag- 
kukumahog din ang rehimen na 
apulain ang apoy na tiyak na mu- 
ling sisiklab sa hanay ng nakarara- 
ming upisyal at pwersa ng militar 
at pulisya na disgustado sa rehi- 
men. 

Lalong pinalalalim ng pinaka- 

Sumasambulat na ang galit ng bayan 
sa rehimeng Arroyo 


huling serye ng mga iskandalo ang 
krisis ng buong reaksyunaryong sis- 
tema. Katulad ng nauna nang mga 
serye ng mga iskandalo at anomal- 
ya, itinuturo nito sa mamamayan 
ang walang hanggang katakawan, 
pagkatuso at pagkapasista ng mga 
reaksyunaryong nasa poder at ang 
kabulukan ng buong sistemang 
pinananatili at pinamumunuan ni- 
la. 

Paulit-ulit na napatutunayang 
hindi manhid ang sambayanan sa 
malawakang korapsyon, pandaraya 
sa eleksyon, lansakang pagsisinu- 
ngaling, maruruming maniobra at 
pasistang pamamaraan ng mga na- 
sa poder ng reaksyunaryo at papet 
na estado. 

Determinado ang mamamayang 
Pilipino na ibagsak ang rehimeng 
Arroyo. Pinakadeterminado sa pag- 
papatalsik kay Arroyo ang masang 
anakpawis at mga aping sektor na 

pangunahing biktima ng krisis sa 
kabuhayan at pampulitikang kara- 
hasan ng rehimen. Habang nagta- 
tagal at nagiging mahigpit at ma- 
rahas ang pakikibaka para ibagsak 
ang rehimeng Arroyo, lalong nagi- 
ging malinaw ang pangangalla- 
ngang ibagsak na ang buong bulok, 
papet at reaksyunaryong sistemang 
nagluluwal ng ganitong klaseng 
paghahari sa bansa. 

Kailangang pag-ibayuhin ang 
pagmumulat sa mamamayan, pag- 
oorganisa sa kanila sa mga patriyo- 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

tiko at demokratikong partido, or- 
ganisasyon at mga samahan at 
pagpapakilos sa kanila sa lahat ng 
posibleng larangan ng pakikibaka. 
Ihanda rin sila sa anumang mara- 
has na kontra-hakbang ng rehi- 
men, laluna't makailang ulit nang 
ipinamalas ni Arroyo ang kanyang 
kahandaang gamitin ang buong 
pwersa ng estado para supilin ang 
mga lumalaban sa kanyang pagha- 
hari, makapanatili lamang siya sa 
poder. 

Higit na pabibilisin ng mga 
patriyotiko, demokratiko at prog- 
resibong pwersa ang pagpupukaw, 
pag-oorganisa at pagpapakilos sa 
pinakamalawak na bilang ng ma- 
mamayan upang lubusin na ang 
pakikibaka sa pagpapatalsik kay 
Arroyo. Ikonsentra ang kanilang 
galit, pamunuan at bigyang direk- 
syon at mga daluyan ang kanilang 
mga pagkilos at itaas ang antas 
ng kanilang kamulatan sa mga 
ugat ng kasalukuyang krisis at pa- 
raan sa paglulutas nito. Ibayo 
pang palawakin ang nagkakaisang 
prente at himukin silang kumilos 
sa lansangan at iba pang larangan 
ng pakikibaka, maging militante 
at kumatig sa rebolusyon. 

Buung-buong sinusuportahan 
ng PKP at BHB ang militante at 
demokratikong pagkilos ng sam- 
bayanang Pilipino laban sa rehi- 
meng Arroyo. Bilang ambag, pi- 
nag-iibayo nila ang paglulunsad 
ng mga armadong pagsalakay sa 
pinakamasasahol na pwersang ma- 
panupil at haligi ng naghaharing 
rehimen. Sinasamantala ng mga 
rebolusyonaryong pwersa ang na- 
pakapaborableng sitwasyon nga- 
yon para sa ibayong pagsusulong 
ng digmang bayan tungo sa mas 
mataas na antas, at puspusang hi- 
nihimok at pinamumunuan ang 
papalaking bilang ng mamamayan 
tungo sa larangan ng rebolusyo- 
naryong paglaban sa naghaharing 
rehimen at sa buong bulok na 
naghaharing sistema. ABI 

Pagdukot kay Lozada 


Pagtakip sa katotohanan 


ng naunsyaming pagdukot 
Av mga tauhan ng gubyerno 

kay Rodolfo "Jun" Lozada 
noong Pebrero 5 ay naglantad sa 
lumalalang pagkataranta ng rehi- 
men sa harap ng nabubunyag na 
mga katiwalian nito. Ipinakikita 
rin niyon na gagawin nito ang la- 
hat at wala itong sasantuhing ba- 
tas, mapagtakpan lamang ang ka- 
totohanan at makapanatili sa ka- 
pangyarihan. 

Mula katapusan ng Enero, di 
magkandaugaga ang mga alipures 
ni Gloria Arroyo para pigilan ang 
pagtestigo ni Lozada sa isinasaga- 
wang imbestigasyon ng Senado sa 
maanomalyang kontratang NBN- 
ZTE. Nangangamba sila sa isisiwa- 
lat niyang impormasyon kaugnay 
nito na lalong magpapatibay sa 
naunang isiniwalat nina Jose de 
Venecia III at Sec. Romulo Neri na 
nagdidiin sa pagkakasangkot ng 
pamilyang Arroyo at mga upisyal 
ng rehimen sa dambuhalang suhu- 
lan. 

Ilang linggo bago pa man ito, 
kinausap na ni Lozada ang ilang 
upisyal ng gubyerno na nanga- 
ngamba siyang hindi makapagsisi- 
nungaling oras na siya ay pahara- 
pin sa Senado. Alam na alam ng 
mga alipures ni Arroyo na puputok 
ang galit ng mamamayan oras na 
isiwalat ni Lozada ang nalalaman 
niyang pagkakasangkot ni dating 
COMELEC Chairman Benjamin Aba- 
los at ni Mike Arroyo sa $130 mil- 
yong kikbak sa kontratang NBN- 
ZTE. 

Matatandaang noon pa sanang 
Enero 28 pinatetestigo ng Senado 
si Lozada sa isyu ng NBN-ZTE. Wa- 
lang makitang ligal na paraan ang 
mga tauhan ni Arroyo para huwag 
siyang padaluhin sa imbestiga- 
syon. Kaya isang araw bago ang 
nakatakda niya sanang pagharap 


Rodolfo "Jun" Lozada 


sa Senado, dali-dali silang naghu- 
wad ng mga papeles para palaba- 
sing may upisyal na lakad si Loza- 
da sa London at agad siyang pina- 
lipad patungong Hongkong. 
Inengganyo pa siya ng Malaca- 
Aang na magwaldas doon gamit 
ang P500,000 na ipinadala sa kan- 
ya ni Deputy Executive Secretary 
Manuel Gaite. Pinalabas ni Gaite 
na hindi ito pera ng gubyerno kun- 
di sarili niyang pera, ngunit bina- 
go ito ni Secretary Ermita at sina- 
bing bigay ito ng mga pribadong 
indibidwal. Inasahan ng Malaca- 
hang na pormal nang isasara ng 
Senado ang pagsisiyasat bago pu- 
masok ang Pebrero. 

Nag-isyu ang Senado ng man- 
damyento para ipailalim sa kusto- 
diya nila si Lozada dahil sa di ni- 
ya pagdalo sa pagdinig. Pagkauwi 
ni Lozada noong Pebrero 5 ay nag- 
kumahog ang mga tauhan ng Ma- 
lacañang na tangayin siya bago si- 
ya makuha ng Senado. Pagkaba- 
bang-pagkababa niya mula sa ero- 
plano, hinablot siya ng isang ar- 
madong grupong kinabibilangan 
ng mga tauhan ng Presidential Se- 
curity Group at Philippine Nation- 
al Police. Lingid ito sa kaalaman 
ng mga kapamilya at kaibigan ni- 
ya, ng mga alagad ng Senado at 
midya na sasalubong sana sa kan- 

ya sa Ninoy Aquino International 
Airport (NAIA). Isinakay siya sa 
isang kotseng mnagpaikut-ikot sa 
kung saan-saan habang nakikipag- 
talastasan ang grupong humaha- 
wak sa kanya sa kanilang mga amo 
sa Malacahang ukol sa kung saan 
siya dadalhin at ano ang gagawin 
sa kanya. 

Nang gabing iyon, dinala siya 
ng grupo sa isang restawran upang 
tagpuin si Atty. Antonio Bautista na 
inatasan ni Gaite na maghanda ng 
isang kasulatang ipapipirma kay 
Lozada. Sa kasulatang iyon, sinasa- 
bing kusa siyang humihingi ng pro- 
teksyon sa pulisya at wala siyang 
kinausap na upisyal ng gubyerno 
kaugnay ng isyung NBN-ZTE. Inupa- 
han ng Malacafang si Bautista up- 
ang tumayong abugado ni Lozada. 
Wala itong pahintulot ni Lozada. 

Noong gabi ring iyon, napilitan 
ang Malacafiang na ilitaw na siya 
at ibalik sa kanyang pamilya dahil 
balitang-balita na sa midya ang 
kanyang pagkawala. Napilitan ang 
mga dumukot kay Lozada na dalhin 
siya sa De La Salle University kung 
saan nakakanlong ang kanyang pa- 
milya. Gayunman, kahit doon ay 
binantayan pa rin siya ng mga 
galamay ni Arroyo. 

Noong sumunod na gabi, pi- 
nuntahan siya ni dating DENR Sec. 
Michael Defensor para kumbinsihin 
siyang pabulaanan ang pagdukot 
sa kanya at ang lahat ng mga bati- 
kos kina Arroyo sa isyu ng NBN- 
ZTE. Ani Defensor, "nasasaktan" na 
raw si Gloria Arroyo. Aaregluhin 
daw nila ang masmidya. Pinayuhan 
siya ni Defensor na magdaos ng 
media conference kinabukasan. 
Inabutan pa siya ni Defensor ng 
sobreng may lamang P50,000 at 
nagpahiwatig na may iba pang ibi- 
bigay sa kanya kapalit ng pagsis- 
inungaling. 

Itinuloy ni Lozada ang media 
conference noong madaling-araw 
ng Pebrero 7, pero--taliwas sa hi- 
ling ni Defensor--hindi para pasi- 

Mga testigo hinggil sa pandaraya 
sa eleksyong 2004, lumantad na 


LUMANTAD na ang tatlong opereytor ng rehimeng Arroyo na sang- 
kot sa pandaraya sa Mindanao noong eleksyong 2004. 

Ayon sa isa sa mga opereytor sa Lanao na si Nagamura Moner, 
di lamang si Gloria Arroyo mismo ang nag-aatas kay Virgilio Garcil- 
lano (mas kilala sa palayaw na "Garci") na tiyaking may lamang si- 
yang isang milyong boto kay Fernando Poe Jr. Maging ang asawa ni 
Gloria Arroyo na si Mike ay nag-aatas din nito kay Alfonso Cusi, ta- 
gapangasiwa ngayon ng Manila International Airport Authority, na 
siya namang nagpapasa ng mga utos sa mga opereytor sa iba't 
ibang prubinsya. Dati nang nakatakdang tumestigo si Moner sa Se- 
nado subalit umatras siya. Lumalantad na siya ngayon dahil naku- 
kunsensya na raw siya. 

Naiulat din ng masmidya at kinumpirma ni Sen. Rodolfo Biazon 
na may dalawang elemento ng PNP na nais magsiwalat ng nalala- 
man nila hinggil sa pagnanakaw ng mga ballot box sa Batasang 
Pambansa noong 2005. Ibinahagi ng ayaw pang lumantad na ele- 
mento ng PNP na kabilang siya sa grupo ng 20 pulis at anim na em- 
pleyado ng Kongreso na sangkot sa panloloob sa gusali ng Batasang 
Pambansa noong Enero at Pebrero 2005 para nakawin ang election 
returns mula sa 38 prubinsya at palitan ito ng mga pekeng balota. 
Bilang patunay, hawak pa rin ng naturang pulis ang anim na sobre 
ng orihinal na election returns. Handang lumantad ang pulis kung 
matitiyak ang kanyang kaligtasan. 

Bunsod nito, nanawagan si dating House Speaker Jose de Ve- 
necia ng imbestigasyon hinggil sa pandaraya sa eleksyong pampre- 
sidente noong Mayo 2004. ABI 


nungalingan kundi isiwalat ang ka- 
totohanan. Tiniyak ng mga pari at 
madre ng De La Salle na hindi siya 
muling matatangay ng grupong 
nagbabantay sa kanya at pagkata- 
pos ng media conference ay ihina- 
tid siya para pumailalim na sa kus- 
todya ng Senado. 

Simula Pebrero 8, humarap na 
siya sa Senado at itinuro sina Mike 
Arroyo at dating COMELEC Chair- 
man Benjamin Abalos bilang mga 
pasimuno ng maanomalyang kon- 
trata. Nitong Pebrero 18, ibinahagi 
ni Lozada sa ikalawang pagdinig sa 
Senado ang isang usapan nila ni 
Neri noong Disyembre. Ayon kay 
Lozada, tinuran ni Neri si Arroyo na 
"buktot" (evil) at tumatayong 
"sentro ng malawak na lambat ng 
korapsyon na bumabalot sa gubyer- 
no.” Sa kauna-unahang pagkakata- 


on ay direktang iniugnay di lamang 
si Mike Arroyo kundi ang presiden- 
te mismo sa anomalya sa proyek- 
tong NBN-ZTE. 

Kaliwa't kanan ngayon ang pag- 
sisikap ng rehimen na siraan si 
Lozada at baluktutin ang katotoha- 
nan. Pero nang magkaharapan at 
magkapaliwanagan sina Lozada at 
mga pangunahing alipures ng rehi- 
men sa isang programa sa telebi- 
syon, mahigit 90% ng mga mano- 
nood ang nagsabing si Lozada ang 
mas kapani-paniwala. Ngayong may 
mga karagdagan pang testigong 
magkukumpirma sa mga inilahad na 
nina Lozada, Joey de Venecia at 
Sec. Romulo Neri, tuluy-tuloy nang 
mayayanig ang rehimen ng lumala- 
wak na hanay ng mga pwersang na- 
kukumbinsing panahon na para wa- 
kasan ang paghahari ni Arroyo. [E 

Pagbabawal sa pagsasahimpapawid 
ng Hello Garci tapes, ibinasura 
ng Korte Suprema 


KINATIGAN ng Korte Suprema ang petisyon ng 
National Union of Journalists in the Philippines 
(NUJP) at iba pang taong midya laban sa pag- 
babawal ng National Telecommunications Com- 
missions (NTC) at Department of Justice (DOJ) 
sa midya na ipadinig sa radyo at telebisyon ang 
nilalaman ng tinatawag na "Hello Garci" tapes. 

Sa isang desisyon nitong Pebrero 15, sinabi 
ng Korte Suprema na ang naturang pagpapahin- 
to ng DOJ at NTC sa mga telebisyon at radyo ka- 
ugnay sa "Hello Garci" tapes ay paglabag sa ka- 
layaan sa pamamahayag. Anito, karapatan ng 
mga istasyon ng radyo at TV na magdesisyon 
kung iparirinig ang nasabing mga tape sa ma- 
mamayan. 

Iniutos ng Korte Suprema na alisin ng NTC at 
DOJ ang babala nito sa midya noong Hunyo 
2005. Nagbanta noon ang NTC at DOJ na susus- 
pindihin nito ang prangkisa at lisensya ng alin- 
mang istasyon ng media na magsasahimpapawid 
ng naturang tapes. 

Nilalaman ng "Hello Garci" tapes ang pag- 
uusap sa pagitan nina Gloria Arroyo at dating 
COMELEC Commissioner Virgilio Garcillano kung 
saan pinatitiyak ni Arroyo kay Garcillano ang 
isang milyong kalamangan sa kalaban niyang si 
Fernando Poe, Jr. noong eleksyong 2004. ABI 


Panawagan laban sa Proyektong Southrail: 
Suspindihin, labanan! 


HINAMON ng Bagong Alyansang Makabayan (BAYAN) at 
Gloria Step Down Movement (GSM) ang Kongreso nitong 
Pebrero 12 na suspindihin ang maanomalyang $932 mil- 
yong proyektong Southrail Modernization Project. Ang 
panawagan ay ibinunsod ng ibinunyag ni Rodolfo Lozada 
Jr. sa pagdinig sa Senado na may patong na $70 milyon 
sa presyo ng proyekto. Ayon sa testimonya ni Lozada, na 
saksi rin sa iskandalo sa proyektong NBN-ZTE, malamang 
na ang halagang ito ay komisyon ng matataas na upisyal 
ng rehimeng Arroyo. 

Nanawagan din ang BAYAN at GSM sa Kongreso na im- 
bestigahan ang iba pang proyekto ng pamahalaan kung 
saan kasosyo ang mga dayuhang mamumuhunan para ma- 
laman kung may anomalya rin ang mga ito. Kabilang di- 
to ang Floodway Project, Circumferencial at Radial Road 
Expansion, Port Privatization, North Bay Blvd., Business 
Park Estate project at iba pa. 

Bunga ng sunud-sunod na batikos, napilitan ang rehi- 
meng Arroyo na suspindihin ang paggamit ng utang pan- 
labas para sa Phase 1 ng Southrail project, proyektong Cy- 
ber-education at siyam na iba pang katulad na proyekto. 

Samantala, naglunsad rin ng rali ang mahigit 100 ka- 
tao sa tapat ng Housing and Urban Development Coordi- 
nating Council (HUDCC) sa Makati noong Pebrero 17 
upang igiit ang pagpapatigil sa proyekto at matigil na rin 
ang malawakang demolisyon sa tabing riles kung saan 
ilampung libong mamamayan ang mawawalan ng taha- 
nan. AB] 


Malakawang protesta para sa pagpapatalsik 


kay Arroyo, rumaragasa 


angangatog ang tuhod ni 

N Gloria Arroyo sa harap ng 
madagundong na mga pana- 
wagan at sunud-sunod na malala- 
king aksyong protesta na naggigiit 
ng pagwawakas ng kanyang pagha- 
hari. Ang mga protestang ito ay 
palatandaan ng lumalawak na pag- 
kakaisa ng mamamayan laban sa 
korap, brutal at papet na rehimen. 
Umabot sa 15,000 mamamayan 
mula sa iba't ibang sektor ang du- 
magsa sa lansangan noong Pebrero 
15 upang magpahayag ng pagkadis- 
gusto sa rehimen at manawagan ng 
pagpapatalsik o pagbibitiw ni Glo- 

ria Arroyo. "Sobra 
na, tama na, 
kumilos na!" 
ang tema ng 
malawakang kilos 
protesta na gina- 
nap sa Makati City. 
Ang kilos protes- 
ta ay pinangunahan 
ng Bagong Alyan- 
sang Makabayan (BA- 
YAN), Gloria Step 
Down Movement (GSM), United Op- 
position (UNO), Black and White 
Movement at iba pang grupo. Du- 
malo sa rali si Jose de Venecia III, 


GOBYERNO NI GMA 
PUGAD DI. 
G A , > 
m PANG SINDIKATO 
a BA [ES p- 
| n 


AMUKE ARROYO? 


2 BAYAN MUNA (G 
Al 
f aj D 5 


na siyang unang nagsiwa- 
lat sa anomalya. Dumalo rin si da- 
ting Vice President Teofisto Gui- 
ngona. Kabilang sa mga lumahok sa 
rali ang Integrated Bar of the Phil- 

ippines (IBP), Ecumenical Bishops' 
Forum, Maryhill School of Theo- 
logy, St. Andrews Theological Semi- 
nary, PAL Employees Association, 
August 21 Movement at La Liga Po- 
licy Institute. 

Nagpahayag ng pakikiisa ang 
grupo nina Brig. Gen. Danilo Lim, 
Sen. Antonio Trillanes IV, Gen. Re- 
nato Miranda at Col. Ariel Queru- 
bin. Maging ang dating pangulong 
Joseph Estrada ay sumuporta sa 
naturang demonstrasyon. Suporta- 
do rin ang kilos protesta ng mala- 
laking pangalan sa negosyo sa pa- 
ngunguna ng Makati Business Club 
(MBC), Management Association of 
the Philippines (MAP) at Finance 
Executives Institute of the Philip- 
pines (FINEX). Hindi natinag ang 
mga ito sa pagsuporta sa protesta 
sa kabila ng pagbabanta sa kanila 
ng isang myembro ng gabinete ni 
Arroyo na bubusisiin ang rekord ng 
pagbabayad nila ng buwis. 

Ayon sa punong konsultant ng 
National Democratic Front na si Jo- 
se Maria Sison, pwedeng-pwede 
nang patalsikin si Arroyo dahil sa 
bulok na moralidad nito, panga- 
ngayupapa sa interes ng dayuhan, 
lantarang korapsyon at sistemati- 
kong paglabag sa karapatang-tao. 
Hinikayat din niya ang militar at 
pulis na mag-atras na ng suporta 
kay Arroyo. 

Samantala, habang nagaganap 
ang multisektoral na rali noong 
Pebrero 15, may 100 kasapi ng Ga- 
briela Women's Party ang naglun- 
sad ng demonstrasyon sa upisina ni 
Mike Arroyo sa LTA Building, Le- 
gazpi Village, Makati. Dala-dala 
ang plakard na may nakasulat na 
"Gubyerno ni Arroyo, sindikato", 
kinundena ng mga raliyista ang 
malalang korapsyon ng rehimen. 

Nito namang Pebrero 20, nag- 
sagawa ng kilos-protesta ang mga 
kasapi ng PAMALAKAYA sa pama- 
magitan ng pagparada ng mga 
bangka sa dagat mula Cavite hang- 
gang Manila Bay at pagmartsa tun- 

Itaguyod ang bagong 
people power--PKP 


a harap ng lumalaking posibilidad na muling mapatalsik ng 
C tananayan Pilipino ang isang reaksyunaryong rehimen sa 

pamamagitan ng pag-aalsang bayan, mahalagang humalaw ng 
mga aral sa EDSA 1 at 2 upang matiyak na ang pagwawakas sa re- 
himeng US-Arroyo ay magreresulta sa makabuluhan at kapaki-paki- 
nabang na mga pagbabago para sa bayan. 

Ipinahayag ito ng PKP bilang pagsuporta sa panawagan ni 
Archbishop Angel Lagdameo, presidente ng Catholic Bishops Confe- 
rence of the Philippines (CBCP), para sa "bagong people power." Igi- 
niit ito ni Lagdameo sa harap ng pagkadismaya sa EDSA 2 na nag- 
luklok kay Gloria Arroyo na malao'y naging isa sa pinakabulok na 
presidente ng Pilipinas. 

Sang-ayon ang PKP na hindi na dapat sumentro ang bagong 
people power sa isang personalidad. Bagkus, dapat magkaroon ng 
tunay na demokratikong representasyon sa bagong kaayusan mata- 
pos ang rehimeng Arroyo. Sa partikular, dapat bigyan ng karampa- 
tang papel ang masang anakpawis. Dapat maging determinado ang 
bagong people power sa paglaban sa korapsyon at magkaroon ng 
malinaw na programa para tugunan ang mga kahilingan ng mama- 
mayan para sa makabuluhang pampulitika at sosyo-ekonomikong 
mga pagbabago. 

Dapat sapulin ng mamamayan na bagamat ang EDSA 1 at 2 ay 
kinatangian ng pagsambulat ng kapangyarihan ng bayan at naka- 
pagpatalsik sa naghaharing reaksyunaryong rehimen, lagpas dito 
ang kailangan ng mamamayan. Habang isinusulong ang mga di ar- 
madong protesta at iba pang kilos masa, kailangang puspusang su- 
portahan at isulong ang armadong rebolusyon upang matamo ang 


pagwawakas sa naghaharing bulok na sistema. ABI 


gong Senado. 

Naglunsad rin ng mga kilos pro- 
testa sa iba't ibang rehiyon. Sa Bi- 
kol, mahigit 300 katao ang luma- 
hok sa prayer rally at nagtirik ng 
kandila habang pinakikinggan sa 
radyo ang pagtestigo ni Lozada. si 
Lozada sa radyo. Nasa rali rin ang 
kanyang nakatatandang kapatid at 
hipag. Pinangunahan ito ng ba- 
gong tatag na alyansang Krusada 
Para Sa Katotoohan asin Katanosan 
(Krusada para sa Katotohanan at 
Katarungan) na kinabibilangan ng 
mga grupong relihiyoso, progresibo 
at akademiko. 

Sa pangunguna ng BAYAN at 
Promotion of Church People's Res- 


ponse, daan-daan naman ang sa- 
bay-sabay na nagtirik ng kandila sa 
Centennial Park, Davao City. Isang 
oras na protesta naman ang inilun- 
sad ng may 100 katao sa Cagayan 
de Oro City na nanawagang buma- 
ba na sa pwesto si Arroyo. 

May kilos protesta ring naga- 
nap sa Tacloban City. Sa Cebu City, 
may rali na pinangunahan ang BA- 
YAN, Bayan Muna, Nagkahiusang 
Drayber sa Sugbo, at grupo ng ka- 
bataang estudyante at magbubu- 
kid. Umabot sa 2,000 katao ang lu- 
mahok sa isang prayer rally sa 
Bacolod City, Negros Occidental bi- 
lang pagsuporta sa mga kilos pro- 
testa sa Metro Manila. Sa Iloilo 

City, nagsuot naman ng itim na "arm band" ang mga 
abugado na kasapi ng National Union of People's La- 
wyers (NUPL) at IBP-Iloilo Chapter habang nasa bis- 
ta noong Pebrero 18 bilang pakikiisa sa paghahanap 
ng katotohanan at pagbatikos sa kawalang respeto 
nina Arroyo sa batas. 

Malaki ring tagumpay ang misa para kay Lozada 
na inorganisa ni dating Pres. Cory Aquino, De La 
Salle University at Ateneo de Manila University no- 
ong Pebrero 17 at 18. Tinatayang umabot sa 5,000 
katao ang dumalo sa "Misa ng Sambayanan Para Sa 
Katotohanan" sa La Salle. Maraming personalidad 
ang dumating, kabilang sina Mayor Alfredo Lim, Rep. 
Jose de Venecia, dating Senate President Franklin 
Drilon, Sen. Benigno Aquino III, Sen. Manuel Roxas 
II, ang pinuno ng Makati Business Club na si Ramon 
del Rosario at Fr. Armin Luistro ng De La Salle. 

Sa isang pahayag, nanawagan ang 71 dating upi- 
syal ng gabinete mula sa nakaraang tatlong adminis- 
trasyon na magbitiw na ang mga myembro ng gabi- 
nete ni Arroyo at magsalita hinggil sa nalalaman ni- 
la sa maanomalyang transaksyon sa NBN-ZTE. Sa- 
mantala, bago ang pagtitipon, nagbabala si Justice 
Secretary Raul Gonzalez na sisibakin ang sinumang 
upisyal ng gabinete na dadalo sa misa. 

Umikot naman ang isang sulat ng mga nagtapos 
mula sa Philippine Military Academy (PMA) na nag- 
gigiit ng pagbibitiw ni PNP Chief Director General 
Avelino Razon Jr., myembro ng PMA Class 1974, da- 
hil sa kanyang walang kahihiyang pagtatakip sa pag- 
dukot kay Lozada. 

Patuloy na lumalawak ang hanay ng mga pwersang 
anti-Arroyo. Binuo kamakailan ng 40 grupo ng kaba- 
taan-estudyante ang Youth Forum para magsilbing 
daluyan ng talakayan at protesta ng kanilang sektor. 

Nanawagan ang Brotherhood of Christian Busi- 
nessmen and Professionals kay Lozada at iba pang 
upisyal ng gubyerno na ipagpatuloy ang pagiging 
matapat at pagsasabi ng katotohanan. 

Nitong huli, nanawagan si Archbishop Angel Lag- 
dameo, presidente ng Catholic Bishops Conference of 
the Philippines, ng sama-samang pagkilos at bagong 
tipo ng pag-aalsang bayan para puksain ang korap- 
syon sa bansa. Aniya, dapat may matutunang lek- 
syon mula sa EDSA 2 na nakapagpatalsik ng bulok na 
presidente subalit mas korap pa ang bagong pangu- 
long nailuklok. Nanawagan si Archbishop Lagdameo 
ng "bagong-tipong kapangyarihang bayan" (new 
people power) na hindi na nakasentro sa personali- 
dad kundi sa mamamayan. Aniya, kaakibat nito ang 
kolektibong pagbabantay ng mamamayan upang di 
na maulit ang mga kabiguan ng nakaraang people po- 
wer. AB] 

Biyaya ng 
rebolusyong agraryo, 
inaani ng mga 
magsasaka sa Bikol 


oong huling bahagi ng 2006, sinalanta ng tat- 
Nes magkakasunod na bagyo ang mga niyu- 


gan at sakahan sa Kabikulan. Nababahala ang 
mga magsasaka na magtatagal pa bago sila makaba- 
bawi ng produksyon. Wala naman silang inaasahang 
subsidyo o anumang suporta mula sa gubyerno. Ka- 
hit ang pondong inaprubahan nito para sa mga sina- 
lanta ng bagyo ay nahuthot lamang ng korapsyon at 
nagamit ng mga nasa pwesto sa kanilang kampanya 
sa eleksyon. Pakitang-tao lamang ang kaunting du- 
marating na ayuda sa mga komunidad. 

Sinundan ang mga bagyo ng mahabang tagtuyot. 
Nangamatay ang mga punla ng palay noong ikatlong 
kwarto ng 2007. Inulit-ulit ang pag-aararo dahil ki- 
nailangang paulit-ulit na ihanda ang lupa para sa pa- 
nibagong mga taniman. Nadoble, kundi man natrip- 
le ang pagod at gastos ng mga magsasaka. 

Pinalala ng mga natural na sakunang ito ang da- 
ti nang abang kalagayan ng mahihirap na magsasaka 
at mga manggagawang bukid dulot ng matinding 
mga pagsasamantala sa kanila. Nanatiling napakata- 
as ng singil sa interes ng mga usurero. Nakapako na- 
man sa P80-100 kada araw ang sahod ng mga mang- 
gagawang bukid. 


Kampanya sa luyo-luyo at 
pagpapaunlad ng pro- 
duksyon 

Upang maibsan ang 
kahirapan ng mga mag- 
sasaka at manggaga- 
wang bukid, ipinursige 
ng rebolusyonaryong 
kilusan ang pagsusu- 
long ng rebolusyong 
agraryo laluna sa mga 
lugar na 
lubhang 
napinsala ng 
mga sakuna. 
Naglunsad rin 
ng mga kampan- hh 
ya sa direktang pag- 


tulong ng mga Pulang mandirigma 
sa pagpapasikad ng produksyon ng 
mga magsasaka. 

Sa ilang baryo sa Sorsogon na 
matinding tinamaan ng mga saku- 
na, ikinampanya ng Bagong Huk- 
bong Bayan ang muling pagbuhay 
at pagpapasigla ng luyo-luyo o ba- 
yanihan na panandaliang natigil 
dahil sa mga sakuna. Sa pagmama- 
dali ng mga magsasaka na mabilis 
na masamantala ang pag-ulan para 
muling makapagbungkal ng sariling 
mga lupain, hindi napagana ang 
dating masiglang luyo-luyo. Mari- 
ing pinaalalahanan at inengganyo 
ng mga kasama ang mga magsasa- 
ka, laluna ang mga nasa organisa- 
syong masa, na mas malaki pa rin 
ang pakinabang nilang lahat kapag 
naipagpatuloy ang palitan ng pag- 
gawa. Mas mapapadali ang trabaho 
at makatitipid sa panahon at gas- 
tos. 

Isang iskwad ng BHB ang nag- 
tuon sa baryo para pasiglahin ang 
luyo-luyo at direktang tumulong 
din sa mga magsasaka sa pag- 
aayos ng mga lupain para muling 
maging produktibo. Magkatuwang 
nilang nahawan at nalinis ang na- 
sirang taniman. Habang tinatraba- 
ho ang lupa, nagtatalakayan sila 
kung anu-ano ang iba pang karag- 
dagang maitatanim para lubos na 
mapakinabangan ang lupa. Tinala- 
kay din nila ang mga paraan kung 
paano pa mapauunlad ang lupa at 
pananim para sa susunod pang mga 
taniman. 

Nagtanim din sila ng mga puno 
ng saging na ikinatuwa ng mga 
magsasaka. 

Direktang tumulong din ang 
mga kasama sa pag-aararo at pag- 
hahanda para matamnan ang lupa- 
in ng rebolusyonaryong kilusan na 
pinaaalagaan sa isang magsasaka. 

Sa kabilang dako ng baryo, tu- 
mulong ang mga kasama sa pagru- 
rupo (paghihiwalay ng mga butil sa 
busil) ng mais. Maliit na bagay ito, 
pero napabilis nito ang paghahan- 


8 


da sa mais para agad maibenta sa 
sentrong bayan. 

Nagtulungan din ang mga 
taumbaryo at hukbo nila sa pag- 
aayos ng irigasyon sa lugar na nag- 
sisilbi sa mga sakahan ng may 30 
pamilya. Magkasama ang mga Pu- 
lang mandirigma at may 30 magsa- 
saka, pinagtulungan nilang kumpu- 
nihin ang komun na patubig na na- 
sira ng bagyong Reming. Pinangu- 
nahan ng mga kasama ang pagpa- 
plano habang nagpursige ang mga 
magsasaka sa pagpapalitaw ng se- 
mento. 


Kampanya sa pagpapababa 
ng upa sa lupa 

Sa maraming lugar sa rehi- 
yon, malaki na ang pagsu- 
long sa kampanya para sa 
pagpapababa ng upa sa lupa. 
Sa mga niyugan, naabot na 
ang tersyong baliktad sa 
kalakhan pabor sa mga 
magsasaka. 

Sa palay at mais, mula 
sa kwarta-parte 
o 75%-25°% pa- 
bor sa magsasaka, 
napaunlad pa ang 
hatian tungong 
90°% para sa magsasa- - 
ka at 10% para sa pangi- 
noong maylupa. Sa interes ng paki- 
kipagkaisang prente at bilang pag- 
sasaalang-alang sa mababang ka- 
buhayan nila kumpara sa pangino- 
ong maylupa, nagbibigay ng konsi- 
derasyon ang rebolusyonaryong ki- 
lusan kung petiburges o mayamang 
magsasaka ang may-ari ng lupa. 
Minamantine na hanggang 60%- 
40% pabor sa petiburges ang hati- 
an kung nasa saray na ito ang may- 
ari ng lupa at 50%-50% naman 
kung mayamang magsasaka ang 
may-ari ng lupa. 


Kolektibong pagkilos at 
pangangasiwa 

May mga baryo sa prubinsya 
kung saan naipatutupad na ang 


maksimum na programa ng pama- 
mahagi ng karapatang magbungkal 
sa mga maralitang magsasaka. Sak- 
law nito ang mga lupang abando- 
nado o kaya donado (o ibinigay) ng 
panginoong maylupa na pag-aari 
na ng rebolusyonaryong kilusan. 
Ipinailalim ang mga ito sa kontrol 
at pangangasiwa ng mga rebolu- 
syonaryong organisasyong masa at 
ipinamahagi sa mga magsasakang 
walang lupa o kulang ang lupang 
binubungkal. 

Sa pangkalahatan, matagumpay 
ang mga magsasaka sa mga lugar 


na ito sa pagpapagana 


ng mga luyo-luyo, pag- 
[8 papataas ng produk- 

syon at pagpapaun- 
lad sa lupa. Ang 
mga tagumpay na 
ito ay nakikita sa 
pagdami ng mga pro- 
duktong nailuluwal na 
sa lugar. 

Isang matingkad 
na halimbawa ang 
maunlad na produk- 

syon sa isang bayan sa 
Bikol na maraming 
produktong sa- 
ging. Nakapag- 

lalabas ang mga 
magsasaka rito ng iba't 
ibang produkto ng saging, 
batay sa mga prosesong itinuro ng 
mga kasama mula pa sa nakaraang 
mga kampanya ng pagtuklas ng 
mga angkop na pananim at mga 
produkto sa lugar. Bukod rito, na- 
ngampanya rin ang mga kasama ng 
multi-cropping at inter-cropping 
(paglalahok ng iba't ibang pananim 
sa isang taniman) upang mamaksi- 
misa ang lupa at makapagluwal ng 
iba pang produkto bukod sa niyog. 
Nagpapaalala rin ang mga kasama 
sa mga magsasaka na iwasang 
magdiin sa iisang klase lamang ng 
pananim upang maiwasan ang pag- 
baba ng presyo nito at pambabarat 
sa pamilihan na idinudulot ng sob- 
rang suplay ng produkto. Itinuro 

rin ng mga kasama ang paggamit ng natural na 
abono at pestisidyo para sa matipid na pagpa- 
pataba ng lupa, kasabay ang pangangalaga sa 
kalikasan. 

May mga lugar din kung saan matagumpay 
na nakapagtayo ang mga magsasaka ng mga ko- 
operatiba sa paggawa. Dito, nakapagtitipon na 
ang mga magsasaka ng iba't ibang kagamitang 
pansaka tulad ng sprayer, araro, piko, asarol, 
pala at iba pa na pwedeng ipaikot upang maga- 
mit ng lahat ng mga myembro nang libre o sa 
minimal na upa. Napakalaki ng naitutulong ng 
ganitong sistema lalupa't hindi na nila kaila- 
ngang umupa pa sa mga komersyante at luma- 
pit pa sa mga mapagsamantalang usurero para 
makapangutang ng pang-upa o pambili ng mga 
kagamitan. Bukod rito, nagsusulong din ang 
mga samahang kooperatiba ng sariling proyekto 
tulad ng pag-aalaga ng hayop, pagtatayo at 
pag-oopereyt ng mga molino o kiskisan at patu- 
big. 

Sa isang baryo, pinroyekto ng mga magsasa- 
ka ang pagsasaayos ng mga patubig sa palayan 
mula sa pondo at materyales sa konstruksyon na 
nalikom ng kanilang kooperatiba. Kolektibo rin 
nilang inayos ang mga balon na pinagkukunan 
ng inuming tubig, mga kalsada at tulay sa kani- 
lang lugar. Napakinabangan din nila ang naka- 
raang eleksyon sa pangangalap mula sa mga 
kandidato ng karagdagang mga kagamitan sa 
produksyon, binhi, semento para sa konstruk- 
syon at iba pa. 


Iba pang proyektong 
pangkabuhayan 

Sa iba pang lugar ng Bikol, naging mabunga 
ang kampanya para sa pagtatayo ng maliliit na 
palaisdaan sa tubig-tabang at tabing dagat. Na- 
pakinabangan ito ng maraming mangingisda at 
manggagawang bukid kahit para lamang sa ka- 
nilang sariling konsumo. 

May mga lugar din kung saan inilunsad ng 
BHB ang pagtuturo ng handicraft o mga produk- 
tong yaring kamay at iba pang klase ng produk- 
syon para madagdagan ang kita ng mga magsa- 
saka. Itinuro ng mga Pulang mandirigma kung 
paano gawing kapaki-pakinabang ang iba't 
ibang natural na materyales na nakukuha sa lu- 
gar tulad ng abaka, bao at karagumoy na gina- 
gawang banig. Hinihikayat din ang pagluluto ng 
kakanin para ibenta. Karamihan sa mga ito'y ni- 
lalahukan at pinangangasiwaan ng mga organi- 
sasyon ng kababaihan at kabataan. ABI 

PANANALANTA NG PASISTANG ESTADO ziz 


Ilitaw at palayain 
ang mga konsultant 
ng NDFP 


itong Pebrero, isang taon nang nawawala si Leo Ve- 
Nee konsultant ng National Democratic Front na 


dinukot ng mga tauhan ng AFP sa Cagayan de Oro. 
Si Velasco ay isa lamang sa maraming konsultant at istap 
ng NDFP na biktima ng ekstrahudisyal na pamamaslang at 
pagdukot ng mga armadong galamay ng rehimeng US-Ar- 
royo mula pa 2005. 

Kabilang dito si Angelina Bisuña-Ipong na iligal na 
inaresto at idinetine mula pa 2005. Noong 2006, dinukot 
at hanggang ngayon ay hindi pa inililitaw sina Phillip 
Limjoco, Leopoldo Ancheta, Rogelio Calubad at kanyang 
anak na si Gabriel, ang mag-asawang Federico at Nelly In- 
tise at si Prudencio Calubid, kanyang asawa at mga kasa- 
ma niyang istap. Ilang buwan matapos dukutin si Velasco 
noong Pebrero 2007, inaresto at idinetine naman ang kan- 
yang asawang si Elizabeth Principe. Dinukot din sina Eme- 
terio Antalan at ang kanyang kasamang si Edgardo Frigi- 
nal. Nitong 2008, inaresto, idinetine at sinampahan ng 
gawa-gawang kaso sina Glicerio "Ka Choy" Pernia at Ran- 
dall Echanis. Si Echanis, na upisyal ng Kilusang Magbu- 
bukid ng Pilipinas, ay konsultant ng NDFP sa mga usa- 
ping tumatalakay sa mga reporma sa ekonomya at lipunan. 

Ang pandarahas ng rehimen sa natukoy na mga kon- 
sultant ay walang pakundangang paglabag sa napagkaisa- 
han nang mga kasunduan sa pagitan nito at ng NDFP. Sa 
partikular, paglabag ang mga ito sa Joint Agreement on 
Safety and Immunity Guarantees (JASIG) at sa Compre- 
hensive Agreement on Respect for Human Rights and In- 
ternational Humanitarian Law na nagtatanggol sa kani- 
lang mga karapatan at nagtitiyak sa kanilang seguridad 
kahit sa panahong suspindido ang pormal na usapang 
pangkapayapaan. Pinatatampok nito ang kawalang interes 
ng rehimen sa usapang pangkapayapaan at ang kahanda- 
an nitong gumamit ng duwag at tusong mga paraan para 
magapi ang rebolusyonaryong kilusan. 

Iginigiit ng NDFP, PKP at ng buong rebolusyonaryong 
kilusan sa rehimeng US-Arroyo na kagyat na palayain ang 
mga ikinulong at ilitaw ang mga dinukot nitong mga 
konsultant. Nanawagan din ang PKP at NDFP sa mga 
progresibong organisasyon at mga tagapagtanggol ng 
karapatang-tao na igiit ang pagpapalaya at pagpapali- 
taw sa naturang mga konsultant lalupa't ang mga ito ay 
gumagampan ng mahahalagang papel sa usapang pang- 
kapayapaan. ABI 

ziz PANANALANTA NG PASISTANG ESTADO 


2 lider-magsasaka, dinukot 


DALAWANG lider magsasaka ang magkahiwalay 
na dinukot nitong Pebrero 8 sa Central Luzon. 

Dinukot ng mga tropa ng militar ng 70th 
IB at mga elemento ng CAFGU si Nardo Serra- 
no, isang lider ng Central Luzon Aeta Associa- 
tion (CLAA) sa bahay niya sa Barangay Nabuk- 
lod, Floridablanca, Pampanga mga alas-9 ng 
umaga. Nasundan ng mga upisyal ng barangay 
at kapitbahay ni Serrano ang pinagdalhan sa 
kanyang detatsment ng militar sa Macapagal 
Village, Barangay San Ramon. 

Nang magtangka ang mga upisyal ng ba- 
rangay na kunin siya, tumanggi ang mga sun- 
dalo at sa halip ay tinortyur pa nila si Ka Nar- 
do. Subalit dahil sa paggigiit ng kanyang mga 
kababaryo ay napwersa ang militar na palaya- 
in si Serrano noong araw ding iyon. 

Bago ito, dinukot din si Franco Corpuz, 41, 
tagapangulo ng Alyansa ng Magbubukid sa Git- 
nang Luzon (AMGL)-Nueva Ecija. Dinampot si- 
ya sa kanyang bahay sa Barangay Pandalla, 
Science City of Muñoz, Nueva Ecija bandang 
alas-2 ng madaling araw ng apat na armadong 
lalaki na pinaniniwalaang mga elemento ng 
71st IB. Pinakawalan at ihinatid si Corpuz ki- 
nagabihan ng Pebrero 9 sa kanyang bahay ma- 
tapos siyang takutin at ang kanyang pamilya 
na huwag ipagsabi ang pagdukot sa kanya. Na- 
kitaan ng mga bakas ng tortyur ang katawan ni 
Corpuz. ABI 


Malawakang protesta 
sumalubong sa Balikatan 2008 | 


Mga Mandaya, nagmartsa laban 
sa militarisasyon 
MAHIGIT 100 Mandaya ang nagmartsa sa Mati City, kabise- 
ra ng Davao Oriental nitong Pebrero 12 para igiit ang aga- 
rang pagpapatigil sa matitinding operasyong militar sa mga 
bayan ng Boston, Cateel at Baganga. 

Pinoprotesta ng mga Mandaya ang matitinding pagla- 
bag sa karapatang-tao ng mga nag-ooperasyong sundalo, 
kabilang ang dalawang beses na pambobomba ng helikop- 
ter sa kanilang mga komunidad at pilit na pagpapalikas sa 
mamamayan. Umabot na sa 522 pamilya o mahigit 3,000 
katao ang direktang apektado ng matinding militarisasyon, 
kabilang ang 330 pamilya mula sa Baganga, 80 sa Cateel at 
112 sa Boston. 

Dinukot din ng mga sundalo at tinakot upang pilit na 
kunan ng impormasyon sina Celso Aslog, Julius Gonzales at 
Tonyo Orfanel. Hanggang sa kasalukuyan ay hawak pa rin 
sila ng militar. 

Iligal na inaresto si Alan Katubig sa Sityo Borboanan, 
Barangay Kampawan, Baganga noong Enero 24 at pinilit na 
maggiya sa operasyon ng militar. Pinalaya lamang siya ma- 
tapos ang tatlong araw. 

Samantala, sa Sityo Buko-buko, San Jose, Boston, ti- 
nortyur ng mga elemento ng 67th IB sina Rene Boy Cube- 
ro at Motilo Latiban. Tinakluban ng plastik ang kanilang ulo 
upang piliting magbigay ng impormasyon hinggil sa kina- 
roroonan ng mga Pulang mandirigma. 

Ayon kay Ludinio Monzon, isang lider-Mandaya mula sa 
Boston, may mga sityo at barangay sa Baganga at Cateel na 
idineklara nang "no man's land" ng militar. Dito'y sinumang 
makita ay awtomatikong binabaril ng mga sundalo. ABI 


ahigit 20,000 mamamayan 
M naglunsad ng mga ak- 

syong protesta nitong Peb- 
rero 18 sa Pikit, North Cotabato; 
General Santos City; Cagayan de 
Oro City; at Davao City laban sa 
inilulunsad na 2008 US-RP Balika- 
tan Exercises sa Lanao del Sur at 
Jolo. 

Ang Balikatan 2008 ay pagsa- 
sanay-militar na kinabibilangan ng 
600 tropa ng US at tropang Pilipi- 
no na umano'y tututok sa paglulun- 


10 


sad ng mga "misyong mapagka- 
wanggawa" (civil-military opera- 
tion). Umaabot naman sa 6,000 
tropang Amerikano at 2,000 sunda- 
long Pilipino ang maglulunsad ng 
mga pagsasanay-militar sa iba't 
ibang panig ng bansa. 

Ayon sa mga panimulang ulat, 
umabot sa 7,000 katao ang nag- 
martsa sa Kidapawan City at tumu- 
ngo sa Pikit samantalang tig- 
3,000 katao ang nagprotesta sa 
mga syudad ng Cagayan de Oro, 

Sm PANANALANTA NG PASISTANG ESTADO 


General Santos at Davao. Sa Cen- 
tral Mindanao, libu-libong mama- 
mayan din ang lumahok sa mga 
martsa-rali. Ang mga protesta ay 
pinamunuan ng Out US Troops- 
Mindanao Coalition. Binatikos din 
ng mga raliyista ang mga sundalo 
ng Philippine Marines kasabwat 
ang mga tropang Amerikano sa 
pagmasaker ng walong sibilyan sa 
Ipil, Maimbung, Sulu noong Peb- 
rero 4. 

Ilang linggo nang kumakalat 
ang apoy ng protesta laban sa Ba- 
likatan. Noong Enero 21, mahigit 
5,000 ang nagrali sa Iligan City la- 
ban sa Balikatan. Noon namang 
Pebrero 16, pinagbabato ng mga 
residente ang mga tropang Ameri- 
kanong lulan ng dalawang sasak- 
yan nang tumawid sa National 
Highway sa Barangay Malulot, Ma- 
rawi City. Napilitan silang bumalik 
sa Marawi Resort Hotel, na kani- 
lang pinupwestuhan pero sinugod 
pa rin sila ng mga galit na aktibis- 
ta. Ang nasabing mga sundalo ay 
kabilang sa advance party ng Bali- 
katan sa Marawi City at iba pang 
lugar sa Lanao del Sur. 

Bago sila dumating, daan-da- 
ang mga residente ng prubinsya 
ang naglunsad ng kilos protesta 
laban sa nasabing pagsasanay-mi- 
litar. Pinangunahan ito ng Ranao 
Crescent Against Balikatan Exer- 
cises (Racabe), isang lokal na gru- 
pong lumalaban sa Balikatan na 
kumakatawan sa 500,000 mama- 
mayang Maranao. 

Maging ang mga upisyal ng lo- 
kal na pamahalaan ay tutol sa Ba- 
likatan. "Sinusuportahan ko ang 
sentimyento ng mamamayan at 
tutol ako sa presensya ng mga tro- 
pa ng US dito," ani Mayor Fahad 
Salic ng Marawi City. Nagpasa rin 
ng resolusyon ang Marawi City 
Council na nagpahayag ng pagtu- 
tol sa paglulunsad ng Balikatan sa 

kanilang lugar at naggigiit sa pag- 
alis ng mga tropang Amerikano. 
Tutol din si Gob. Mamintal Adiong 
Jr. ng Lanao del Sur kasama ang 
mga lider at kinatawan ng iba't 
ibang sektor. Nagpasa rin ng reso- 
lusyon ang Regional Legislative 
Assembly ng ARMM na ibasura na 
ang RP-US Balikatan exercises. Ka- 
alinsabay, nagsumite rin ng reso- 
lusyon para sa suspensyon ng Ba- 
likatan ang 17 kinatawan sa Kon- 
greso mula sa Mindanao. 

Nanawagan naman ang mga 
relihiyosong lider ng mga Muslim 
at ilang mambabatas mula sa Min- 
danao sa pangunguna ng kinata- 
wan ng Gabriela na si Luzviminda 
Ilagan na ibasura ang Visiting For- 
ces Agreement (VFA), kasunduang 
nagbibigay-daan sa pagpasok ng 
mga tropang US sa bansa para pu- 
masok ang mga tropang Amerika- 
no sa bansa. 

Bago ito, tinangka ng mga ele- 
mento ng AFP na takutin para pa- 
atrasin ang mga organisador ng 
mga kilos protesta. Pinasok at 
nambastos sila sa isang pagtiti- 
pon na inorganisa ng U.S. Troops 
Out Now!-Lanao Coalition noong 
Pebrero 15 sa Mindanao State 
University-Iligan Institute of 
Technology. Inakusahan nilang 
mga komunista ang mga estudyan- 
te at mga gurong nanguna sa na- 
turang pagtitipon at binalaan ang 
mga estudyante. Pinagtatanggal 
nila at sinira ang mga poster na 
idinikit ng koalisyon sa syudad ng 
Iligan. 

Noong Pebrero 17, binugbog 
at pinaputukan ng mga sundalo 
ang dalawang estudyanteng nag- 
didikit ng mga kontra-Balikatan 
na poster sa Cagayan de Oro City. 
Mahigpit din nilang minanmanan 
ang mga pagtitipon na idinaos sa 
mga paaralan sa syudad at sa Bu- 
kidnon. AB 


N BALITA | 


Matatagumpay 
na armadong aksyon 
sa Samar 


MATAGUMPAY na nagtanggol ang 
isang iskwad ng mga Pulang man- 
dirigma laban sa mga nag-oopera- 
syong tropa ng 14th IB sa Sityo 
Hitalinga, Barangay Tawagan, Ar- 
teche, Eastern Samar, noong Peb- 
rero 9, alas-9:40 ng umaga. Nauna 
rito, noong Pebrero 8, alas-2:45 
ng hapon, nakalusot ang isang yu- 
nit ng BHB sa pagkubkob ng mili- 
tar sa Sityo Lunoy, Barangay Ta- 
wagan. 

Samantala, ayon sa pinakahu- 
ling ulat mula sa larangan, 11 ma- 
lalakas na riple ang nasamsam ng 
mga Pulang mandirigma sa reyd na 
isinagawa noong Disyembre 23 sa 
munisipyo at istasyon ng PNP sa 
Hinabangan, Samar. Nauna nang 
iniulat sa Ang Bayan na dalawang 
riple at tatlong maiigsing baril 
ang nasamsam ng BHB sa natu- 
rang pagsalakay. 


77% ng mamamayan, 
ayaw na kay Arroyo 
PITO sa bawat sampung mamama- 
yang Pilipino ang nagsasabing 
ayaw na nila sa rehimeng Arroyo. 
Ito ay batay sa panibagong sarbey 
na inilabas ng Ibon Foundation. 

Ang sarbey ay isinagawa no- 
ong Enero 7-14, 2008 sa buong 
bansa kung saan 1,503 katao ang 
kinapanayam. Batay sa sarbey, 
77.4%% ng mamamayan ang nanini- 
walang dapat nang bumaba sa 
pwesto si Gloria Macapagal-Arroyo 
dahil sa isyu ng korapsyon at kati- 
walian na kanyang kinasasangku- 
tan. 

Lumabas din sa parehong sar- 
bey na 79.7% ng mga Pilipino ang 
hindi naniniwala sa mga deklara- 
syon ng gubyernong Arroyo na bu- 
mubuti na ang ekonomya. 

N BALITA | 


Pagtaas ng matrikula, muling nakaamba 


MULI na namang magtataasan ang mga matrikula sa susunod na 
pasukan bunga ng pagsasakatuparan ng CHED Memorandum Order 
No. 13 (CMO #13). Binibigyang-kapangyarihan ng CMO #13 ang 
mga may-ari ng mga pribadong eskwelahan na magtaas ng matri- 
kula batay sa kanilang kagustuhan. 

Ang memorandum na ito ay nasuspindi sa mahabang panahon 
at napalitan ng CMO #14 na nagtatakda ng rekisitong konsultas- 
yon bago magtaas ng matrikula. Subalit iniutos ni Gloria Arroyo 
nitong unang linggo ng Pebrero ang muling pagsasakatuparan ng 
CMO #13. 

Ayon sa National Union of Students in the Philippines 
(NUSP), tumaas nang abereyds na 12% ang matrikula nitong nag- 
daang limang taon. Noong nakaraang taon, halos 25% ng mga 
pribadong paaralan sa kolehiyo ang nagtaas ng kanilang matriku- 
la. 

Hindi na lamang mga pribadong paaralan ang nagtataas ng 
matrikula. Tumaas nang 100% noong nakaraang taon ang matri- 
kula sa Philippine Normal University at 600% naman sa EARIST 
(Eulogio Amang Rodriguez Institute of Science and Technology). 


Mga suspek sa pagpatay kay Popoy Lagman, 
kinasuhan ng PNP 


MATAPOS ang mahigit pitong taon ay nahuli at kinasuhan ng pu- 
lisya ang mga suspek sa pagpatay kay Filemon "Popoy" Lagman, 
isa sa mga oportunistang taksil na humiwalay sa Partido at nag- 
tayo ng sariling paksyon noong 1992. 

Inaresto ng pulisya sa ibang kaso sina Brandy Nilo Gerona 
alyas Ka Andy Garcia at pitong kasamahan niya sa San Pedro, La- 
guna noong Enero 19. Sina Gerona ay mga dating elemento ng 
RPA-ABB na mga myembro na ngayon ng isang sindikatong kri- 
minal. Nakumpiskahan sila ng malalakas na armas at pampasa- 
bog. Ayon sa pulisya, tumutugma ang isang bala para sa .45 kal. 
pistolang nakuha kay Gerona sa balang nakuha mula sa bangkay 
ni Lagman. 

Malaon nang pinagbibintangan ng AFP ang PKP at BHB ng 
pagpatay kay Lagman. Ang totoo ay itinumba si Lagman ng mga 
elemento ng RPA-ABB dahil binarat niya sila sa hatian ng perang 
nahuthot nila mula sa kumpanyang PEA-Amari kapalit ng kani- 
lang tulong sa pagpapalayas ng mga maralitang nakatira sa lu- 
pang inaangkin ng kumpanya. 

Ang pagsasampa ng pulisya ng kaso laban kina Gerona ay 
nagpapatunay na totoo ang mga naging pahayag ng Partido na 
wala itong kinalaman sa pagkamatay ni Lagman at ang tunay na 
pumatay sa kanya ay mga kapwa niyang nagtraydor sa rebolusyo- 
naryong kilusan na naging mga bayaran ng reaskyunaryong esta- 
do at kasabwat ng mga sindikatong kriminal. 

Si Lagman ay pinatay sa Diliman, Quezon City noong Pebrero 
2001. 

1,000 pistola, nasamsam 
sa mga reyd sa India 


NAGLUNSAD ng koordinado at sabay- 
sabay na mga reyd sa mga istasyon ng 
pulis ang mga Pulang mandirigma ng 
Partido Komunista ng India-Maoista sa 
distrito ng Nayagarh, estado ng Orissa, 
India noong gabi ng Pebrero 16. Naka- 
samsam ng mahigit 1,000 pistola ang 
mga Maoista sa mga reyd sa apat na is- 
tasyon ng pulis, isang training aca- 
demy at ang armori nito. Namatay ang 
13 pulis, maraming iba pa ang nasuga- 
tan at nasunog ang isang istasyon. 

Ang Orissa ay isa sa pinakamahihi- 
rap na prubinsya ng India kung saan 
malakas ang suporta ng mga mamama- 
yang walang lupa sa Maoistang rebo- 
lusyonaryong kilusan. Nag-ugat ang 
mga Maoista sa bansang ito sa mahihi- 
rap na estadong ito pagkatapos ng 
pag-aklas ng mga magsasaka noong 
1967. Ngayo'y saklaw na ng kanilang 
pagkilos ang kalahati ng 29 estado ng 
India. 


Partido ni Musharraf, nilampaso 
sa eleksyon sa Pakistan 


NILAMPASO sa eleksyong pamparlamen- 
to sa Pakistan nitong Pebrero 18 ang 
partido ng diktador na si Pervez Mushar- 
raf. Ang malawakang pagkatalo ng Pa- 
kistan Muslim League-Quaid ni Mushar- 
raf ay indikasyon ng tindi ng pagkamu- 
hi ng mamamayang Pakistani sa mapa- 
nupil niyang paghahari. 

Nanalo ng mayorya ng mga pwesto 
sa parlamento ang mga oposisyunistang 
Pakistan People's Party (PPP). 

Lalo ngayong lumalakas ang pana- 
wagan para magbitiw si Musharraf bi- 
lang presidente. Subalit tumatangging 
magrisayn ang diktador. 

Alinsunod sa disenyo ng US para 
magkasundo ang mga nagbabangayang 
paksyon sa naghaharing uri, mananat- 
iling presidente si Musharraf samanta- 
lang may uupong halal na prime minister 
mula sa oposisyon. 

Sumasambulat na ang galit ng bayan 
sa rehimeng Arroyo 


IRE nagliliyab ngayon ang galit at pagkamuhi pagsisiwalat ni Rodolfo Lozada Jr. ng dagdag na im- 


ng sambayanan sa bulok, magnanakaw, sinunga- pormasyon kaugnay ng maanomalyang kaso ng NBN- 

ling at mapanupil na papet na rehimeng Arroyo. ZTE at ng iskandalong ibinunga ng mga pasistang ma- 
Parami nang parami ang hayagang nananawagan para niobra ng rehimen para patahimikin siya (tingnan ang 
sa pagpapatalsik kay Gloria Arroyo at palaki nang kaugnay na artikulo). Kinumpirma at pinalawig pa ni 
palaki ang mga demonstrasyon sa lansangan at Lozada ang ibinunyag 
iba pang anyo ng protesta. 

Bumuhos ang umabot sa 15,000 mamamayan 
sa Makati nitong Pebrero 15. Pinata- 7 
Na nito ang serye ng mga ki- B, 

-protesta nitong mga nagda- A 
ang araw. Iniluluwal ang mga ff „mesm 
ito ng malawak na nagkaka- Ñ 
isang prente ng mga patriyo- 
tiko at demokratikong 
pwersa, mga gitnang 
pwersa, mga oposi- 
syunistang puliti- 
ko, mga taong O 
simbahan, mga Z 
negosyante, dating 
upisyal ng gubyerno 
at iba pang pwersang 


noong Oktubre 2007 
ni Joey de Venecia, 
anak ni dating Speaker 
Jose de Venecia, 
A hinggil sa 5130 
z 5 milyong suhol ka- 
rt ugnay ng proyekto. 
Isiniwalat din niya 
ang mga iregulari- 
dad sa mga proyek- 
tong Cyber-Educa- 
tion, Southrail at 
Northrail, at ang 
paglihis ng $1.1 
bilyong pautang 
para sa pagpapa- 
unlad ng Angat 


anti-Arroyo. Niyaya- k3 Dam at mga proyektong 
i tes- A > abahay ng mga sundalo 
nig ng mga protes EFA p y ng mg 


at pulis. 
Nagkakandarapa si- 
na Arroyo at kanyang 
! mga galamay sa 
In) pagtatakip ng kato- 
tohanan. Tinangka 


ta ang bulok na re- TA 
himen. Nagpupunyagi 5 p 
ang mamamayan na wa- Y a NG 
kasan na ang paghahari nito. UNG 
Ang pinakahuling serye ng VE 


mga protesta ay itinulak ng 


Mga tampok sa Malakawang protesta Itaguyod ang bagong 
g P Pagdikot kay Lozada hinggil sa NBN-ZTE, people power—PKP 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 

Alisin ang check sa Shrink oversized pages to paper size 

Tiyaking naka-set sa 100% ang Scaling 

3. Hinihikayat ang mga kasama na ipaabot sa patnugutan ng AB ang anumang proble- 

